b'\n_START_ARTICLE_\nSvetovno prvenstvo v hokeju na ledu 1982\n_START_PARAGRAPH_\nSvetovno prvenstvo v hokeju na ledu 1982 je bilo osemin\xc5\xa1tirideseto Svetovno prvenstvo v hokeju na ledu. Potekalo je med 18. marcem in 29. aprilom 1982 v Helsinkih in Tampereju, Finska (skupina A), Celovcu, Avstrija (skupina B) in Jaci, \xc5\xa0panija (skupina C). Zlato medaljo je osvojila sovjetska reprezentanca, srebrno \xc4\x8de\xc5\xa1koslova\xc5\xa1ka, bronasto pa kanadska, v konkurenci \xc5\xa1tiriindvajsetih reprezentanc, dvajseti\xc4\x8d tudi jugoslovanske, ki je osvojila osemnajsto mesto in se uvrstila v skupino B. To je bil za sovjetsko reprezentanco \xc4\x8detrti zaporedni in skupno osemnajsti naslov svetovnega prvaka.'